EL
8.9.2023
Επίσημη Εφημερίδα της Ευρωπαϊκής Ένωσης
L 222/133
28. στο σημείο 6.2.4.2, τα σημεία 1 και 2 αντικαθίστανται από το ακόλουθο κείμενο: «1) Η επανεξέταση σχεδιασμού προς αξιολόγηση της απόστασης γεωμετρικών αξόνων τροχιών πραγματοποιείται με χρήση των αποτελεσμάτων υπολογισμών που έχουν εκτελεστεί από τον διαχειριστή υποδομής ή από τον αναθέτοντα φορέα με βάση την προδιαγραφή που αναφέρεται στο προσάρτημα Κ δείκτης [3].
Η ονομαστική απόσταση μεταξύ γεωμετρικών αξόνων τροχιάς ελέγχεται κατά τη χωροθέτηση γραμμής, όπου οι αποστάσεις δίνονται παράλληλα με το οριζόντιο επίπεδο.
Η οριακή απόσταση εγκατάστασης μεταξύ γεωμετρικών αξόνων τροχιάς ελέγχεται με την ακτίνα και τη σχετική επίκλιση.
2) Μετά τη συναρμολόγηση πριν από τη θέση σε χρήση, η απόσταση μεταξύ γεωμετρικών αξόνων τροχιάς επαληθεύεται σε κρίσιμες περιοχές όπου η οριακή απόσταση εγκατάστασης μεταξύ γεωμετρικών αξόνων τροχιάς, όπως ορίζεται σύμφωνα με την προδιαγραφή που αναφέρεται στο προσάρτημα Κ δείκτης [3] προσεγγίζεται από λιγότερο από 50 mm.»· 29. στο σημείο 6.2.4.4 προστίθεται το ακόλουθο σημείο 3: «3) Κατά τη συναρμολόγηση πριν από τη θέση σε λειτουργία, για την ανασκόπηση της ελάχιστης οριζόντιας καμπύλης, αξιολογούνται οι τιμές μέτρησης που παρέχονται από τον αιτούντα ή τον διαχειριστή υποδομής.
Λαμβάνονται υπόψη οι κανόνες αποδοχής των εργασιών που καθορίζονται από τον διαχειριστή υποδομής.»· 30. το σημείο 6.2.4.6 αντικαθίσταται από το ακόλουθο κείμενο: «6.2.4.6.
Αξιολόγηση των τιμών σχεδιασμού για ισοδύναμη κωνικότητα Η αξιολόγηση των τιμών σχεδιασμού για ισοδύναμη κωνικότητα πραγματοποιείται με χρήση των αποτελεσμάτων υπολογισμών που έχουν εκτελεστεί από τον διαχειριστή υποδομής ή από τον αναθέτοντα φορέα με βάση την προδιαγραφή που αναφέρεται στο προσάρτημα Κ δείκτης [5].»· 31. το σημείο 6.2.4.10 αντικαθίσταται από το ακόλουθο κείμενο: «6.2.4.10.
Διαδικασία αξιολόγησης υφιστάμενων τεχνικών κατασκευών 1)
Η αξιολόγηση υφιστάμενων τεχνικών κατασκευών σύμφωνα με τις απαιτήσεις του σημείου 4.2.7.4 σημείο 3) στοιχεία β) και γ) γίνεται με μία από τις ακόλουθες μεθόδους: α) έλεγχος ότι οι τιμές των κατηγοριών γραμμής ΕΝ, σε συνδυασμό με την επιτρεπόμενη ταχύτητα που έχει δημοσιευθεί ή πρόκειται να δημοσιευθεί για τις γραμμές που περιέχουν τις τεχνικές κατασκευές, είναι σύμφωνες με τις απαιτήσεις του προσαρτήματος Ε, β) έλεγχος ότι οι τιμές των κατηγοριών γραμμής ΕΝ, σε συνδυασμό με την επιτρεπόμενη ταχύτητα που έχει καθοριστεί για τις γέφυρες ή για τον σχεδιασμό, ή εναλλακτικές απαιτήσεις που καθορίζονται με το πρότυπο φορτίο LM71 και τον συντελεστή άλφα (α) για τους κωδικούς κυκλοφορίας P1 και P2, είναι σύμφωνες με τις απαιτήσεις του προσαρτήματος Ε, γ) έλεγχος των φορτίων κυκλοφορίας που ορίζονται για τις τεχνικές κατασκευές ή για τον σχεδιασμό με βάση τις ελάχιστες απαιτήσεις των σημείων 4.2.7.1.1, 4.2.7.1.2 και 4.2.7.2.
Κατά την επανεξέταση της τιμής του συντελεστή άλφα (α) σύμφωνα με τα σημεία 4.2.7.1.1 και 4.2.7.2, είναι αναγκαίος μόνον ο έλεγχος ότι η τιμή του συντελεστή άλφα (α) συνάδει με την τιμή του συντελεστή άλφα (α) που αναφέρεται στον πίνακα 11, δ) όταν η απαίτηση για υφιστάμενη γέφυρα προσδιορίζεται με αναφορά στο πρότυπο φορτίο σχεδιασμού HSLM στο προσάρτημα Ε, η αξιολόγηση της υφιστάμενης γέφυρας πραγματοποιείται με μία από τις ακόλουθες μεθόδους: — έλεγχο των προδιαγραφών του σχεδιασμού της υφιστάμενης γέφυρας, — έλεγχο των προδιαγραφών της δυναμικής αξιολόγησης, — έλεγχο της δημοσιευθείσας ικανότητας καταπόνησης της υφιστάμενης γέφυρας στο μητρώο υποδομής (RINF) για την παράμετρο 1.1.1.1.2.4.2 [Συμμόρφωση των κατασκευών προς το πρότυπο φορτίο υψηλών ταχυτήτων (HSLM)], ε) όταν η απαίτηση για υφιστάμενη γέφυρα προσδιορίζεται με αναφορά σε εναλλακτικές απαιτήσεις δυναμικής φόρτωσης (προσάρτημα Ε σημείωση 8), η αξιολόγηση της υφιστάμενης γέφυρας πραγματοποιείται με έλεγχο της προδιαγραφής της δυναμικής αξιολόγησης για αυτές τις εναλλακτικές απαιτήσεις φόρτωσης σε σχέση με τις απαιτήσεις του προσαρτήματος Ε σημείωση 8.